Auróra (közösségi tér)

Az Auróra közösségi tér egy önkormányzó kultúrközösségi központ volt a budapesti Auróra utcában, a II. János Pál pápa tér (volt Köztársaság tér) közvetlen közelében. Helyszín, civil élet és az első programok A hétköznap csendes, hangulatos közösségi központ egykori helyszíne a VIII. kerületi Bérkocsis és Auróra utca sarkán található. Az épületében (Auróra u. 11.) korábban az Observer médiafigyelő szolgálat működött. A sokoldalú és kutyabarát helyszínt civil szervezetek tartották fent, a - Király utca 50 alatt álló Wahlkampf-bérházban 2006-2013 között működött Sirályt is üzemeltető - Marom Klub Egyesület vezetésével. A 120 fő kapacitású pince koncertek és szórakoztató rendezvények lebonyolítására volt alkalmas. Vendéglátó egységként pedig a magasföldszinten található KIOSZK kávézó funkcionált. A 60 fő befogadóképességű nagyteremben kiállításokat, komolyabb előadásokat, műhelybeszélgetéseket és képzéseket tartottak.Az első emeleten az alábbi szervezetek béreltek irodákat: Alternatíva Alapítvány (Altalap) / Láthatatlan Tanoda (Rosa Parks Alapítvány) Közélet Iskolája / Zöld Pók Alapítvány Átlátszó.hu Pneuma Szöv. (Közmű Egyesület - Mókus csoport) Roma Sajtóközpont (RSK) / Utcajogász Budapest Pride (Szivárvány Misszió Alapítvány) (A pince jól hangszigetelt, továbbá a szomszéd ház udvara felől az intézmény udvarát zajvédő fal és tető határolta.) Az építkezési munkálatok közepette az első eseménysorozat az 1956-os forradalom kapcsán zajlott. 2016 tavasza végén és a nyár elején az Auróra és a Bérkocsis utca sarkán, az addig bérparkolóként üzemelő szomszédos saroktelekből kerthelyiség épült. (Benne egy családi nap formájában az első program április 23-án volt. Másnap a Népszínház Karnevál Gasztro Negyedét fogadta be.) Az Auróra utca 9.-ben a kerthelység július 8-án este nyílt meg hivatalosan a nagyközönség előtt. Művészet, kultúra, önkormányzás, szociális integráció Az Auróra nyitott munkacsoportjaiban a tagok jó része régóta foglalkozott a művészeti-kulturális kérdések és az általánosabb társadalmi, közéleti kérdések összekapcsolásának ma érvényes lehetőségeivel Magyarországon. Ebből a szempontból különösen ideális terepnek számított Budapest Csarnok negyed része. A nyitást követően az Auróra bázisdemokrata, önkormányzó modellje és így maga a hely sok szempontból hasonlított az egykor még az olasz nagygeneráció által indított önkormányzó kultúrközösségi központok (CSOA) modelljéhez. Egész évben folyamatosan üzemelő közösségi tér. A földszint bútorzatának nagy részét eleinte az egyedi, lakkozott furnérlemezekből házilag készített bútorok képezték, amelyek a moduláris felépítésükkel az intézmény struktúráját hivatottak szimbolizálni. Az Marom jelentős eseménye a 2009-20216 között Bánkon megrendezett nyári Bánkitó Fesztivál és a különböző helyszíneken ősszel és tavasszal (Hanuka és Pészah idején) megtartott Negyed7Negyed8 fesztivál, amelynek elődje a Hanuka Fesztiválból kialakult Negyed6Negyed7 fesztivál volt. Története 2014-2015 A Sirály bezárását követő átmeneti időszakban a Corvin Áruház harmadik emeletén 2012-2017 között üzemelt Művelődési Szint kulturális és közösségi központban tartották az ötleteléseket. Az Auróra első eseményei 2014 nyár végétől az önkéntes bekapcsolódásra épülő közösségi építkezési munkálatok voltak. Az első vallási programot szeptember 24-én tartották. Még az építkezési munkálatok során, október közepén került sor a leendő hely nyilvánosabb bemutatására elsősorban a környékbeli érdeklődők számára. Az első komolyabb, számos civil szervezet november 1-ei tartósabb beköltözését megelőző rendezvénysorozat október végén a forradalmi ünnepnapok környékén volt. Az FKSE éves kiállításának záróeseménye itt zajlott, voltak filmvetítések, a Közélet iskolája segítségével is szervezett, költészettel is egybekötött társadalmi estek, amelyen többek között Konok Péter és Tamás Gáspár Miklós is előadott. Ezt követően indultak a filmklubok, és a Kortárs Drámafesztivál egy része is már ide költözött. 2014 vége, 2015 eleje a Teleki László téri stiebel régi, feltárt dokumentumait bemutató kiállítással kezdődött. A kiállítás kurátorai Fris E. Kata, Mayer Gábor, Mayer András és Székely Róbert voltak. Ezt követően nagy társadalmi esemény volt Krassó György emlékestje Háy Ágnes szervezésében. 2015. január 20-án az AurorArs projekt keretében indult az Auróra zeneművészeti sorozata, mely főleg fiatal, zeneszerzők műveire koncentrál túlnyomó részt ősbemutatókkal. Az első koncert műsorán Molnár Viktor Responses és Emszt András Urban Birds zongoradarabjai, Bujdosó Márton Nagyvárosi himnuszok duója, a Kolozsvárott végzett Borbély Lóránd Elmondatlan történetek című sorozata és házigazdaként Szervác Attila Abracadabra tánc- és cirkuszművészeti kvintett-projektjéhez készült tanulmány hangzottak el, a Netizeneszerzetek címmel is futó sorozatban ezt követően Hartl Bence, Baráth Bálint és Nagy Ákos léptek fel. 2015 februárjától ideköltözött a Jazzaj című sorozat is Rubik Ernő szervezésében. Ez a sorozat 2011 év vége óta szerdánként fut és különböző jazz-stílusokat vonultat fel, improvizatív élő performansz. A koncertek előtt minden alkalommal egy nyitott Jazzaj gyakorló kör is zajlik, így az Auróra életében ezzel is egy nagyon fontos dolog, az első művészetoktatási projekt valósult meg. A február hónap kurátora Kováts Gergő szaxofonos, free jazz és kortárs zeneszerző volt. Az első koncerten, az Évadnyitón Miro Toth ének, szaxofon, Nagy Gergely: gitár és Pándi Balázs: dob zenészekkel, a második koncerten pedig a K+AMP formációval lépett fel. Februárig az Auróra szintén részese volt az Idealitás megteremtői című kiállítás sorozatnak. Márciustól az Auróra a dunaPart Kortárs Magyar Előadóművészeti Platform része is. Bezárási próbálkozások az önkormányzat részéről 2017 márciusában kezdődött a 2019-es önkormányzati választást megelőző szélsőjobboldali támadássorozat. 2017 nyarán a kerületi önkormányzat jogtalanul bezáratta a KIOSZK kávézót és az akkorra már kiépült kerthelyiséget. A döntés ellen az üzemeltető jogi keresettel élt. Fény derült az eljárás jogszerűtlenségére és a hangsúly közben a valós politikai indíttatásra terelődött. A kerületi vezetés végül engedélyezte a nappali nyitva tartást. A nyitáskori bérleti szerződéssel kapcsolatos adminisztratív hibára hivatkozva az önkormányzat egy év múlva ismét próbálkozott a bezárással. (Ugyanis 2014. július 1-jére dátumozták a telek hivatalos bérleti szerződését a tulajdonossal. Az üzemeltető Marom Klub Nonprofit Kft.-t ugyanakkor csak július 4-én jegyezte be a bíróság.) A magánterületen működő intézmény működésében jogsértő probléma vagy szabályszegés nem történt. A korábbi kerthelyiség telkén csendes, a környéket nem zavaró közösségi kertet alakítottak ki. Ismét költözés A három helyrajzi számon elhelyezkedő ingatlan tulajdonosa a telek eladása miatt 2026. április 30-ai hatállyal felmondta a bérleti szerződést, emiatt a Marom ismét a tevékenysége költöztetésére kényszerült. Az Auróra csapata a 2026. március 23-29 között megtartott Zárva Fesztivállal búcsúzott a nyüzsgő helyszíntől. A Marom Klub Egyesület és a stáb aktuális tagjaiból megalakult Moduláris Kollektíva külön folytatja az útját. Utóbbi ideiglenesen a Kortárs Építészeti Központ által szervezett Nyitva! Fesztivál keretében a Nagy Fuvaros utca 6. szám alatti üzlethelyiségbe szervezte át az eredetileg az Aurórába tervezett programokat. Megközelítése A hely alatt futó 4-es metró II. János Pál pápa téri állomásától közelíthető meg a legkönnyebben, ahol megáll a Blaha Lujza tértől induló és a Népszínház utcában haladó 28-as, 37-es és 62-es villamos, valamint a 99-es busz. Galéria Külső hivatkozások Az Auróra honlapja Az Auróra Facebook oldala Jegyzetek Források a vs.hu beszámolója az Auróra nyitásáról Az Auróra honlapja Vári György - A nyolc az új hét (Népszabadság, 2014.07.28) Csendes-Erdei Emese - "Mert kevesen szeretik" / Mekler Zsuzsa és Schönberger Ádám, Auróra (Magyar Narancs, 2016.06.01.) Czene Gábor - „A hatalom kicsiben, rajtunk próbálta ki, hogyan lehet sikeresen működtetni az elnyomó gépezetet” (Népszava, 2026.11.28.) Kapcsolódó oldalak Magyar kultúra Szabad kultúra Magyar szabad művészek Zeneművészet Dzsessz Színházművészet